הוועדה המיוחדת לפניות הציבור, כנסת 19, פרוטוקול מספר 67, 2014-06-09 12:00

עדי קול: צהריים טובים.

עדי קול: אני שמחה לפתוח את הישיבה בנושא מאגר פסולים.

עדי קול: כולנו כאן כבר חברים ותיקים.

עדי קול: הפעם אני לא אספר לכם על הועדה לפניות הציבור כי נראה לי שמי שנמצא כאן מכיר אותה באופן מאוד אינטימי.

עדי קול: התכנסנו עכשיו, כשבועיים אחרי הדיון הקודם כדי לקבל תשובה לגבי שני נושאים מרכזיים.

עדי קול: שתי התקדמויות.

עדי קול: האחת לגבי הסיכום בין משרד התחבורה למשרד לביטחון פנים בנושא התקציבים ולוח הזמנים להקמת, לא המאגר אלא החלופה שהצגנו בה אנחנו מדברים על אפשרות חשיפת אינפורמציה לקציני בטיחות.

עדי קול: השנייה, דיברנו עם משרד המשפטים ומשרד הפנים בזמנו בקשר להצעת חוק שאנחנו יכולים להגיש בנוגע לאפשרות לחשוף בפני עובדי הרשויות המקומיות את מאגר המרשם הפלילי.

עדי קול: אשמח לקבל עדכון לגבי שני הדברים.

עדי קול: אפתח ואגיד, שמעתי בשבועות האחרונים מכל מיני מקומות, כאמור, המאגר הזה אינו מהווה תחליף ראוי למאגר הפסולים שאותו רצינו להקים מלכתחילה ולו לא מצאנו פתרון יעיל ומשמעותי.

עדי קול: אני ממשיכה לנסות וממשיכה לחשוב.

עדי קול: אפילו באחת מתכניות הבוקר קראתי לאנשים להציע הצעות כיצד להתמודד עם הנושא הזה.

עדי קול: אני חושבת שזה צעד בדרך להתקדמות לקראת חשיפה של נוהגים בזמן שלילת רישיון.

עדי קול: צעד מחייב אך לא מספיק.

עדי קול: במשפטים אומרים, תנאי הכרחי אבל לא מספיק.

עדי קול: יואל הדר לא נמצא ואני בכיתי את זה.

<ירון אבטליון: הוא ביקש להודיע שהוא לא יוכל להגיע.

עדי קול: אני יודעת.

עדי קול: משה אתה תייצג אותו בכבוד.

<משה שנפ: רק מהצד התקציבי, לא המשפטי.

<ירון אבטליון: אני מהמשרד לביטחון פנים.

<ירון אבטליון: בשבוע שעבר נפגשנו עם סמנכ"ל משרד התחבורה.

<ירון אבטליון: פחות או יותר יש בינינו הסכמה.

<ירון אבטליון: מתחילים להעביר את המיליון שקל הראשונים בעניין הקמת המאגר.

<ירון אבטליון: אפשר להעביר אותם אחרי שהנושא יבחן.

<ירון אבטליון: עדיין לא קיבלנו את פירוט העלויות.

עדי קול: מי כאן ממשרד התחבורה?

<גליה חרדון: אני ממשרד התחבורה.

עדי קול: זאת הייתה המטרה.

עדי קול: שבועיים אמרנו שתקבלו פירוט, תקבלו החלטה.

<ירון אבטליון: לא קיבלנו.

<ירון אבטליון: הבנתי שזה אמור להתקבל היום-מחר.

עדי קול: רגע, רגע רגע.

עדי קול: אנחנו ביקשנו, ונתתי שבועיים ולכן כינסתי את הדיון להיום.

עדי קול: <קריאה:> העברתי את זה לאמנון והייתי בטוחה שזה עבר גם להם.

עדי קול: לא בדקתם את זה.

עדי קול: אתם מגיעים היום לדיון.

עדי קול: מטרת הדיון הייתה לדעת האם החומר הזה הועבר ואם זה נסגר.

עדי קול: לא יכולתם לבדוק שזה עבר לפני?

<ירון אבטליון: העברתם אותו היום?

<ירון אבטליון: אז יכול להיות שלא ראינו את - - -

עדי קול: העברתם אותו היום.

עדי קול: תסלחו לי, - - - <קריאה:> סליחה, אתמול.

עדי קול: בכל מקרה אני נתתי שבועיים.

עדי קול: שאלתי אתכם כמה זמן תצטרכו, דיברנו על זה ואמרתם שבועיים ואתם תעבירו את הפירוט, אתם תקבלו אותו ותחליטו אם אתם יכולים להתמודד איתו.

עדי קול: למה שבועיים לא הספיקו בשביל הדבר הזה?

עדי קול: אני אוכל לקבל תשובה?

עדי קול: אשאל את משרד התחבורה למה הפירוט הכספי של הוצאה שכבר הערכתם קודם, למה אי אפשר היה לקבל אותה בשבועיים?

עדי קול: יש שתשובה?

<גליה חרדון: הפירוט הועבר.

עדי קול: אתמול.

<גליה חרדון: לפני.

עדי קול: היום הייתם צריכים לבוא אלינו עם תשובה איך מתקדמים ועם לוח זמנים.

<ירון אבטליון: אני חושב שזה לא מהווה מגבלה כרגע.

עדי קול: למה?

עדי קול: אתה יכול לתת לי לוח זמנים היום?

<ירון אבטליון: כן.

<ירון אבטליון: ברגע שנקבל נעשה את זה כבר השבוע.

<ירון אבטליון: שבוע מהרגע שפרויקט הנתונים יגיע נוכל להעביר פנייה תקציבית על חצי מיליון וחצי מיליון לתחילת הקמת המאגר.

<ירון אבטליון: לא נראה לי שיש שם משהו חריג, זה רק מקובל שנבדוק מה יש שם.

עדי קול: אני מבקשת תאריכים.

עדי קול: היום הייתם צריכים לבוא - - -

<גליה חרדון: יש בידי את הסכומים.

עדי קול: אותי לא מעניינים הסכומים.

עדי קול: אני מזכירה לכם, התפקיד שלי לפקח שאתם באמת עושים את העבודה שלכם.

עדי קול: אני יודעת, כי דברתי אתמול עם שני הגורמים והבנתי שזה לא קרה אתמול.

עדי קול: לכן לחצתי ולכן אני מקיימת את הישיבה הזאת.

עדי קול: זאת הישיבה השנייה היום ואני עושה את זה רק בגלל שאני מרגישה שאם אני לא מקיימת את הישיבות, אני לא מצליחה להזיז אתכם.

עדי קול: זה חבל בעיניי.

עדי קול: אני אומרת לפרוטוקול: חבל שרק כשאני מקיימת דיונים הדברים מתקדמים אחרי שמונה שנים שהחוק הזה חוקק.

עדי קול: אני חושבת שאתם מנסים למצוא פתרון.

עדי קול: אני שואלת את השאלה שלי, התכוונו לקבל תשובה היום.

עדי קול: בהנחה שהם מעבירים תוך שבועיים את התקציב הראשוני, תוך כמה זמן אנחנו יכולים להגיד שהנושא הזה יעלה לאוויר?

<גליה חרדון: אני ממשרד התחבורה, אגף מערכות מידע.

<גליה חרדון: יש לוחות זמנים שסוכמו יחד איתם באותה ישיבה.

<גליה חרדון: סגירת התקציב כפי שסוכם עד ה-1 ביולי, ברגע שהתקציב באמת יעבור ב- 15 ביולי נתחיל בשיתוף ממשל זמין לפתח את - - -

עדי קול: תוך כמה זמן?

<גליה חרדון: תחילת הפעילות תהייה ב-1 בפברואר 2015.

עדי קול: וזה יוצא - - -

<גליה חרדון: חצי שנה, כמו שאמרנו.

עדי קול: ממשל זמין?

<גליה חרדון: זה מסוכם איתם.

עדי קול: השאלה אם זה לא הרבה מדי חצי שנה.

עדי קול: למה לא ינואר 2015 כדי שנוכל לפתוח את השנה עם - - -

<דוד פורשר: ישבנו גם עם משרד התחבורה בנדון.

<דוד פורשר: אנחנו יכולים לפתח את זה תוך שלושה חודשים, אבל אנחנו תלויים בממשקים שצריכים להתקבל ממשרד התחבורה.

<דוד פורשר: כלומר, גם צריכים לקבל את מאגר קציני הבטיחות - - -

עדי קול: אני רוצה שזה יקרה בינואר 2015.

עדי קול: אני אצא מפה בקריאה ואני ארצה לקבל תשובה איך עושים את זה בינואר.

עדי קול: להזכיר מאיזו שנה אנחנו מחכים לזה?

עדי קול: לא.

עדי קול: נכון.

עדי קול: מתי עבר החוק הזה?

עדי קול: אני חושבת שאם הם יכולים לעשות את זה בשלושה חודשים, גם אתם, אומנם שבועיים לקח לכם להעביר את התמחור.

עדי קול: אני חושבת שגם אתם יכולים להזדרז כדי שהמאגר יצא לפועל.

עדי קול: אני מצהירה כאן על ההודעה.

עדי קול: זה צריך להיות בינואר 2015.

עדי קול: אם אתם מתעכבים אני אבקש תשובה על זה.

<דוד פורשר: עלה העניין של איזה קציני בטיחות יהיו חלק - - -

עדי קול: זו החלטות מקצועיות.

עדי קול: אני רוצה שבינואר 2015 זה יהיה.

<דוד פורשר: אנחנו צריכים לקבל את הרשימה.

עדי קול: בסדר.

עדי קול: שוב, זו עבודה ביניכם.

עדי קול: אנחנו רוצים שבינואר 2015 הדבר הזה יעלה לאוויר בכל דרך שהיא.

<דוד פורשר: מבחינתנו זה אפשר.

עדי קול: תודה רבה.

עדי קול: בינואר 2015 אנחנו יוצאים לדרך עם סוג של מאגר לקציני בטיחות.

עדי קול: הנושא השני, בבקשה יפעת.

<יפעת רווה: אנחנו קיימנו עם משרד פנים ישיבה אצל המשנה ליועץ המשפטי לממשלה רז נזרי.

<יפעת רווה: אני אדבר כעת כמשרד המשפטים.

<יפעת רווה: מבחינתנו משרד המשפטים, אישרנו את הדבר הזה.

<יפעת רווה: הכנו את זה.

<יפעת רווה: יש המלצה של "ועדת קנאי" שלפיה מרשם פלילי יכול לעבור לרשויות מקומיות.

<יפעת רווה: יש לזה חשיבות רבה - - -

<גבי פיסמן: מדובר על מרשם פלילי באופן כללי ולא רק מידע ביחס לעבירות תעבורה.

<גבי פיסמן: על פי הצעת "ועדת קנאי" אמורות הרשויות המקומיות לקבל מידע מהרשם הפלילי לצורך העסקת עובדים וכן לצורך כל התקשרות שיש בה מתן שירותים או העסקת עובדי קבלן.

<יפעת רווה: אני רוצה להדגיש שלדבר הזה יש חשיבות מכמה כיוונים.

<יפעת רווה: האחד, מהכיוון יישום המלצת "ועדת קנאי" בנושא המרשם הפלילי.

<יפעת רווה: השני, מהכיוון של הוועדה הזאת, השלישי מהכיוון של הנושא הועדה הלאומית - - -

עדי קול: מבחינתי אתם לא הייתם הבעיה.

עדי קול: הבעיה הייתה משרד הפנים.

<יפעת רווה: לכן, כדי לנסות לקדם את זה קיימנו ישיבה אצל רז נזרי.

<יפעת רווה: ביקשנו ממשרד הפנים, היכולת שלנו זה לבקש, ביקשנו לקדם את זה כמה שיותר מהר.

<יפעת רווה: יש פה נציג של משרד הפנים?

<שלומית אבינוח: היא לא פה.

<שלומית אבינוח: היא הוזמנה.

<יפעת רווה: אנחנו מבחינתו מקווים, רוצים - - -

עדי קול: אתם יודעים אם הבעיה שהייתה לה נפתרה?

<גבי פיסמן: משרד הפנים ביקש לקיים התייעצות עם השלטון המקומי והרשויות המקומיות.

עדי קול: ולא יודעים אם הוא קיים אותה או לא.

עדי קול: מעולה שמשרד הפנים לא נמצא כאן.

עדי קול: אנחנו נפנה למשרד הפנים ונדרוש לקבל מהם תשובה לגבי ההתקדמות הזאת.

עדי קול: אמרתי לכם שזה יהיה דיון קצר ודיון מעקב.

עדי קול: אני רוצה להכריז כאן על היציאה לדרך של הנושא הזה.

עדי קול: מן הסתם נקיים דיון נוסף בינואר 2015 כדי לוודא שהדבר הזה יצא לאוויר.

עדי קול: בינואר 2015 אנחנו יוצאים לדרך, אני לא צריכה לקיים את הדיון לפני.

עדי קול: אני יודעת שאתם, הגורמים הרלוונטיים, לא מרוצים.

עדי קול: אני אשמח לקבל הצעות להקמת מאגר כזה.

עדי קול: תתכתבו עם הגורמים הרלוונטיים.

עדי קול: יש כאן שלושה נציגים שישבו כאן בדיונים לאורך שנים, יפעת, יואל שהיה פה וחוה שהייתה באופן קבוע.

עדי קול: אתם מוזמנים לפנות אליהם עם הצעות ולראות איך אתם מתקדמים.

עדי קול: אם תהייה אפשרות התקדמות להקמת המאגר אני אשמח לקיים את הדיון בנושא הזה כאן בוועדה.

<אילן גרודסקי: זאת אומרת שאנחנו צריכים לפנות אליהם פרטנית?

עדי קול: כרגע התשובה היא - - -

<יפעת רווה: אני אבקש לומר משהו בעניין הזה.

<יפעת רווה: אנחנו במשך כמה וכמה שנים לא רצינו לבטל את הדבר הזה כי רצינו חלופות.

<יפעת רווה: בסופו של דבר התוצאה שהגענו אליה, שלא היו חלופות וגם לא היה מאגר.

<יפעת רווה: אנחנו לא יכולים להרשות לעצמנו כממשלה או כמשרד המשפטים שיש חוק שכל כך הרבה שנים לא מיושם.

<יפעת רווה: אף אחד מאיתנו לא הצליח לגרום שזה כן יהיה מיושם.

<יפעת רווה: לכן אנחנו חושבים שבשלב הזה אם לא מצליחים ליישם את זה, זה חייב להתבטל.

<יפעת רווה: אי אפשר שבספר חוקים יהיה חוק כזה והוא לא מקוים.

<יפעת רווה: זה לא מקובל.

עדי קול: אנחנו ניתן תקופה של שלושה חודשים להציע הצעות רלוונטיות למשרדים הרלוונטיים.

עדי קול: המשרדים ישקלו.

עדי קול: נקיים כאן דיון בעוד שלושה חודשים עם ההצעות שעלו.

עדי קול: אם נראה שאנחנו לא מצליחים למצוא פתרון נצטרך לבטל את החוק הזה כי החוק הזה, לדעתי, הוא בזיון לכנסת ולממשלה.

<יפעת רווה: תנאי ראשון לפתרון כזה שהוא ישים.

<אילן גרודסקי: אנחנו כאור ירוק מברכים על הכלי שנותנים לקציני בטיחות בתעבורה.

<אילן גרודסקי: אנחנו חושבים שזה ראוי וזה בסדר גמור.

<אילן גרודסקי: אנחנו מברכים על כל צעד קטן ובמיוחד על תאריך היעד הראשון לינואר 2015.

<אילן גרודסקי: אנחנו לא חושבים שצריך לבטל את העניין הזה.

<אילן גרודסקי: אנחנו נשמח להציע את ההצעות שלנו.

<יהודה -אודי בן ארי: שאלת הבהרה.

<יהודה -אודי בן ארי: רציתי לוודא.

<יהודה -אודי בן ארי: צי הרכב של המדינה כולל המשטרה, האם הם כלולים באופרציה?

<יהודה -אודי בן ארי: אני אומר את זה לאחר שהסתבר לא מזמן שיש קצין משטרה שנהג עשר שנים בפסילת רישיון.

עדי קול: גם למדינה יש קציני בטיחות.

<יהודה -אודי בן ארי: האם החובה לוודא ולבדוק, אותם החובות אותו דבר.

<גבי פיסמן: המדינה יכולה לעשות את זה כבר היום.

<גבי פיסמן: יש סמכות לנציב המדינה לקבל מידע מהרשם הפלילי.

עדי קול: אותו בכלל שיהיה לגבי קציני בטיחות יהיה גם - - -

<יהודה -אודי בן ארי: הדבר השני, אני רוצה לומר משהו שאני חוזר עליו, אבל צריך להבין.

<יהודה -אודי בן ארי: כשאומרים 'ניסינו שמונה שנים ליישם את החוק ולא הצלחנו'.

<יהודה -אודי בן ארי: זה סוג אמירה שחוזרת - - -

עדי קול: סליחה, אני עוצרת אותך כי חוזרת על אמירותיי מהדיון הראשון שלא הייתה בו.

עדי קול: אני אומרת שהאמירה הזאת באופן עקרוני לא מקובלת עלי.

עדי קול: שלא תחשוב שקיבלתי את האמירה ששמונה שנים ניסנו ולא הצלחנו.

עדי קול: השתכנעתי שבאמת היה ניסיון כן שלא צלח.

<יהודה -אודי בן ארי: הבנתי והכול בסדר.

<יהודה -אודי בן ארי: מבחינתי היסטוריה, שמונה שנים שמונים שנה זה מת.

<יהודה -אודי בן ארי: עכשיו אני שואל, אומרים למה זה לא אפשרי.

<יהודה -אודי בן ארי: בוא נגיד - - -

עדי קול: בוא לא נפתח את זה שוב.

עדי קול: אני מבקשת לא לפתוח את זה שוב.

עדי קול: אמרתי שזה דיון קצר.

עדי קול: הבטחתי לכל המשתתפים.

עדי קול: אני מבקשת שאת ההצעה תעביר למשרד המשפטים.

<יהודה -אודי בן ארי: אני מבקש להסביר שבכל זאת יש כאן

<יהודה -אודי בן ארי: חשיבות לסוג של גישור או הקטליזאטור של הכנסת - - -

עדי קול: תשמע, הייתי פה, קיימנו שמונה דיונים בנושא הזה.

עדי קול: אני ישבתי ועשיתי הרצאות שלמות על הממשק וכמה קשה ליצור ממשק במדינת הסטארט-אפ.

עדי קול: אני חושבת שאמרתי את זה אי אלו פעמים.

עדי קול: השתכנעתי שלא ניתן למצוא פתרון כרגע שהוא פתרון יותר יעיל ממה שיש לנו.

עדי קול: אני מאמינה בצדדים, באמת השתכנעתי בכנות נכונותם ובמאמץ הגדול שהם עשו.

עדי קול: הייתי מאוד שמחה למצוא דרך.

עדי קול: שוב, אם יש הצעה אני אבקש להעביר.

עדי קול: אנחנו נתכנס כאן בעוד שלושה חודשים.

עדי קול: יפעת, אם תראי שלא קיבלנו הצעות אז אולי לא יהיה צורך.

עדי קול: אם לא יהיו, אנחנו נפעל לבטל את החוק הזה.

עדי קול: שוב, אם יש לנו רעיונות לחוקים טובים יותר שיכולים להיות ישימים, אנחנו נשמח להגיש אותם.

<שמעון סודאי: שאלה.

<שמעון סודאי: בנוגע למשרד התחבורה הבנתי שתהייה איזו הגבלה לקציני הבטיחות מתי יוכלו להיכנס ולבדוק את הנושא הזה.

<שמעון סודאי: השאלה האם תהייה הגבלה.

עדי קול: לא תהייה הגבלה.

<גליה חרדון: לא תהייה הגבלה, אבל תהייה לזה עלות.

<שמעון סודאי: עלות זה בסדר, הגבלה לא תהייה.

<שמעון סודאי: זאת אומרת שאני יכול בכל רגע נתון להיכנס ולבדוק.

<שמעון סודאי: לא רק כשאנחנו מקבלים אנשים לעבודה אנחנו בודקים, אנחנו בודקים תוך כדי.

<דוד פורשר: שאלה אולי לא רלוונטית, מה עם חברות צי רכב?

<דוד פורשר: אני מדבר כעת לצורך העניין על חברת היי-טק שיש לה 5,000 עובדים - - -

עדי קול: יש לה קצין בטיחות וקצין הבטיחות יוכל.

עדי קול: <קריאה:> הם לא רשומים באף מקום.

עדי קול: <קריאה:> בטח שהם רשומים.

עדי קול: אני מבקשת שאת הפרטים הטכניים תעשו ביניכם, תפקידה של הכנסת לפקח שהגוף המבצע יבצע בצורה הטובה ביותר.

עדי קול: אני מודה לכולם.

עדי קול: אנחנו לא נפרדים.

עדי קול: אנחנו נפגש שוב בינואר 2015, אני מקווה שנגזור את הסרט או מה שלא יהיה.

עדי קול: לפני כן, אם תהיינה הצעות תוך שלושה חודשים בנוגע לחוק, להעביר.

עדי קול: תודה רבה.